കൊൽക്കത്ത നൈറ്റ് റൈഡേഴ്സിൽ ബ്രാഡ് ഹോഗിന്റേയും സുനിൽ നരൈന്റെയും കീഴിൽ വളർന്ന വന്ന കുൽദീപ് യാദവ് ഇന്ത്യയുടെ ലക്ഷ്ണമൊത്ത റ്വിസ്റ്റ് സ്പിന്നറാണ് . ഐപിഎൽ 11ാം സീസണോട് അടുക്കുമ്പോൾ ഒരാഗ്രഹമുണ്ട് കുൽദീപിന് . ഇന്ത്യൻ ക്രിക്കറ്റിലെ മഹാമേരുക്കളായ രണ്ട് താരങ്ങളുടെ വിക്കറ്റുകൾ . എം . എസ് . ധോണിയുടേയും ഇന്ത്യൻ ക്യാപ്റ്റൻ വിരാട് കോഹ്ലിയുടേതും . ലോക ക്രിക്കറ്റിൽ സ്പിന്നർമാർക്കെതിരേ ഇത്ര ഭംഗിയായി കളിക്കുന്ന മറ്റു താരങ്ങളില്ലെന്നാണ് കുൽദീപിന്റെ പക്ഷം . അവരുടെ വിക്കറ്റുകളോളം വിലപ്പെട്ടതൊന്നുമില്ലെന്ന് കുൽദീപ് . ഐപിഎല്ലിൽ മാത്രമാണ് ഇരുവരുടേയും വിക്കറ്റുകൾ എടുക്കാൻ കഴിയൂ . അന്താരാഷ്ട്ര ക്രിക്കറ്റിൽ അതിന് കഴിയില്ല . ഇത്തവണ അവരുടെ വിക്കറ്റുകളാണ് ലക്ഷ്യം വെക്കുന്നത് .